MISCELLANEA HEMIPTEROLOGICA. 
335 
Orthophrys nov. gen. 
(oq&oç = rectus ; ocpQvq — margo.) 
Corpus late obovatnm. Caput transversum, apici pronoti æque 
latum, subverticale, pone oculos in collum vix constrictum ; vertice 
latiusculo. Oculi angulos anticos pronoti subtangentes, superne margine 
interno postice sinuaű. Ocelli distantes, inter se quam ab oculis longius 
remoti. Antennæ filiformes, articulo secundo articulo tertio longiore. 
Eostrum pone medium abdominis extensum. Pronotum trapeziforme, 
valde transversum, capite brevius, lateribus carinatis, rectis, margine 
basali recto, lobo antico convexo, foveola media prædito. Scutellum 
transversum, basi haud detectum, impressione transversali mox prope 
basin instructum. Elytra apicem abdominis attingentia ; membrana areis 
quatuor instructa, area prima (vel interiore) basi longe ante aream 
proximam producta et apice apicem areæ hujus haud attingente. 
Generi Acanthia Eabr. valde affinis, sed ocellis magis distantibus, 
rostro longiore structuraque pronoti et scutelli divergens. 
Typus generis : Orthophrys pygmaeum Beut. (. Acanthia [Chilo- 
xanthus ] pygmaea Beüt. Bull. Soc. Ent. Fr. 1900. p. 188. 2.). 
Species hæc, secundum Dom. A. Théry (in litt.), ad oras mariti- 
mas Mauritaniæ (Larache) sub lapidibus ab undis Oceani submersis 
reperitur ibique eodem modo degit ut Coleopterorum species Aepus 
Robini Laboulb. et Hemipterorum species Aëpophilus Bonnairei Sign. 
ad oras Galli æ septentrionalis atque Britanniæ meridionalis. 
Genera tria familise Acanthiidarum hoc modo discernenda : 
a) Vertice latiusculo ; oculis interne postice emarginatis; articulo secundo 
antennarum articulo tertio distincte longiore ; pronoto trapeziformi, tuber¬ 
culis vel spinis erectis destituto, marginibus lateralibus totis carinatis. 
b) Ocellis inter se quam ab oculis longius remotis ; rostro pone medium 
abdominis extenso ; margine postico pronoti recto ; scutello transverso, 
basi obtecto, impressione transversali mox pone basin posita. 
Orthophrys nov. gen. 
bb) Ocellis plus minusve approximatis, ab oculis quam inter se longius 
remotis, vel contiguis ; rostro solum usque ad apicem mesosterni 
producto ; margine postico pronoti late emarginato ; scutello longiore 
quam latiore, basi toto detecto, impressione transversali a basi longe 
remota. Acanthia Fabr. 
aa) Vertice angusto ; oculis interne postice tantum subsinuatis; articulo secundo 
antennarum articulo tertio æquilongo vel breviore ; lobo antico pronoti 
tuberculis vel processibus duobus validis erectis instructo, marginibus 
lateralibus parallelis, antice haud carinatis. Saldoida Osb. 
